
„КОМПЛЕКСЕН ОНКОЛОГИЧЕН ЦЕНТЪР–БУРГАС” ЕООД
Сертифициран по ISO 9001-2015
Сертифициран по BS OHSAS 18001-2007
Регистриран като Администратор на лични данни

ДО

ОБЩИНСКИ СЪВЕТ
БУРГАС

Изх. № 1012/ 10.09.2020 г.

ДОКЛАДНА ЗАПИСКА
от проф. д-р Христо Бозов, д.м., 
управител на  „Комплексен онкологичен център-Бургас" ЕООД
ОТНОСНО: Закупуване на рентгенова тръба КТ SOMATOM emotion 16 и охлаждаща система за нея за Отделение Образна диагностика  при „КОЦ–Бургас” ЕООД
УВАЖАЕМИ ОБЩИНСКИ СЪВЕТНИЦИ,


     Във връзка с голямото натоварване на скенера в Отделение по образна диагностика се стига до самопроизволно спиране на рентгеновата тръба. По преценка на фирмата, извършваща поддръжката е необходима подмяна, тъй като тръбата би издържала не повече от месец.
Очакваната стойност рентгеновата тръба и охлаждащата система към нея за скенер възлиза на 150 00 лв. (сто и петдесет хиляди лева), без ДДС. 
 При подготовката на процедурата за възлагане на обществената поръчка по ред на Закона за обществените поръчки (ЗОП), в методиката за определяне на комплексна оценка на офертите ценовият показател ще бъде с най-голяма относителна тежест.

Съгласно разпоредбата на чл. 12, ал.1, т. 9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала на дружеството (принципала Община Бургас), следва да даде съгласие за закупуване на посочения дълготраен материален актив.

При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл. 5, ал 2, т. 16 от ЗОП, предвид планирането на обществени поръчки с подобен обект през 2017 г. и 2018 г. и стойностните прагове, посочени в чл. 20, ал. 1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка с предмет доставката на гореописания дълготраен материален актив. 
Предвид гореизложеното, на основание чл. 21, ал. 1, т. 24 и ал. 2 от Закона за местното самоуправление и местната администрация във връзка с чл. 12, ал.1, т. 9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следното:
Р Е Ш Е Н И Е:

Дава съгласие „Комплексен онкологичен център-Бургас” ЕООД да закупи със собствени средства:

рентгеновата тръба и охлаждащата система към нея за скенер на стойност 150 00 лв. (сто и петдесет хиляди лева), без ДДС. 
                                                                                      С УВАЖЕНИЕ:
УПРАВИТЕЛ НА 

„КОЦ-БУРГАС” ЕООД:

...............................
(проф. д-р Христо Бозов)

